钦定古今图书集成/明伦汇编/官常典/第415卷 > 元
## 钦定古今图书集成/明伦汇编/官常典/第415卷 > 元

元设太医院，领各属医职，掌奉御医药事。

按《元史百官志》：“太医院，秩正二品，掌医事，制奉御药
物，领各属医职。中统元年，置宣差提点太医院事，给
银印。二十年，改为尚医监，秩正四品。二十二年，复为
太医院，给银印，置提点四员，院使、副使、判官各二员。
大德五年，升正二品，设官十六员。十一年，增院使二
员。皇庆元年，增院使二员，二年，增院使一员。至治二”
年，定置院使一十二员，正二品；同知二员，正三品；佥
院二员，从三品；同佥二员，正四品；院判二员，正五品；
经历二员，从七品；都事二员，从七品；照磨兼承发架
阁库一员，正八品；令史八人，译史二人，知印二人，通
事二人，宣使七人。

广惠司，秩正三品，掌修制御用回回药物及和剂，以
疗诸宿卫士及在京孤寒者。至元七年，始置提举二
员。十七年，增置提举一员。延祐六年，升正二品。七年，
仍正五品。至治二年，复为正三品，置卿四员，少卿、丞
各二员。后定置司卿四员，少卿二员，司丞二员，经历、
知事、照磨各一员。

大都上都回回药物院二，秩从五品，掌回回药事。至
元二十九年始置。至治二年，拨隶广惠司。定置达鲁
花赤一员，大使二员，副使一员。

御药院，秩从五品，掌受“各路乡贡、诸蕃进献珍贵药
品，修造汤煎。”至元六年始置。达鲁花赤一员，从五品；
大使二员，从五品；副使三员，正七品；直长一员，都监
二员。

御药局，秩从五品，掌两都行箧药饵。至元十年始置。
大德九年，分立行御药局，掌行箧药物。本局但掌上
都药仓之事。定置达鲁花赤一员，从五品；局使二员，
从五品；副使二员，正七品。

行御药局，秩从五品。达鲁花赤一员，大使二员，副使
三员，品秩同上，掌行箧药饵。大德九年始置。

御香局，秩从五品，提点一员，司令一员，掌修合御用
诸香。至大元年始置。

大都惠民局，秩从五品，掌收官钱，经营出息，市药修
剂，以惠贫民。中统二年始置，受太医院札。至元十四
年，定从六品秩。二十一年，升从五品。

上都惠民司，提点一员，司令一员。中统四年始置，品
秩并同上。

医学提举司，秩从五品。至元九年始置，十三年罢，十
四年复置。掌“考校诸路医生课义，试验太医教官，校
勘名医，撰述文字，辨验药材，训诲太医子弟。领各处
医学”，提举一员，副提举一员。

官医提举司，秩从五品，掌医户差役词讼。至元二十
五年置。

大都、保定、彰德、东平四路，设提举、同提举、副提举各
一员。

河间、大名、《晋宁》、大同、济宁、《广平》《冀宁》、济南、辽阳、兴和
十路，设提举、副提举各一员。

卫辉、怀庆、大宁，设提举一员。

太医散官一十五：

保宜大夫，　　　　　　　保康大夫。〈以上从三品〉
保安大夫，　　　　　　　保和大夫。〈以上正四品〉
保顺大夫。〈从四品〉　　保冲大夫。〈正五品〉

《保全》郎。〈从五品〉　　　《成安》郎。〈正六品〉

保和郎。〈从六品〉　　　《成全》郎。〈正七品〉

医正郎。〈从七品〉　　　医效郎。

《医候》郎。〈以上正八品〉　《医痊郎》。

医愈郎。〈以上从八品〉

右太医品秩一十五阶，自保宜至医愈，由从三品至
从八品。按《刑法志》：“诸医人于十三科内不能精通
一科者，不得行医。”太医院不精加考试，辄以私妄举
充随朝太医及内外郡县医官。内外郡县医学不依法考试，辄纵人行医者，并从监察御史、廉访司察之。

### 太宗九年始于燕京等十路置惠民药局

按《元史太宗本纪》。不载按《食货志。周官》有医师。掌
医之政令。凡邦有疾病疕疡者造焉。则使医兮而治
之。此民所以无夭折之患也。元立惠民药局。官给钞
本月营子钱。以备药物。仍择良医主之。以疗贫民。其
深得《周官》设医师之美意者与。初太宗九年始于燕
京等十路置局。以奉御田阔阔、太医王璧齐楫等为
局官，给银五百定为“规运”之本。

### 世祖中统二年夏五月丁亥诏成都路置惠民药局遣王祐于西川等路采访医儒

按元史世祖本纪云云。按选举志。世祖中统二年
夏五月。太医院使王猷言。“医学久废。后进无所师授。
窃恐朝廷一时取人。学非其传。为害甚大。”乃遣副使
王安仁授以金牌。往诸路设立医学。其生员拟免本
身捡医差占等役。俟其学有所成。每月试以疑难。视
其所对优劣。量加劝惩。后又定医学之制。设诸路提
举“纲维之，凡宫壸所需，省台所用，转入常调，可任亲
民。其从太医院自迁转者，不得视此例，又以示仕途
不可以杂进也。”然太医院官既受宣命，皆同文武正
官五品以上迁叙，馀以旧品职递陞，子孙荫用，同正
班叙。其掌药充都监，直长充御药院副使，升至大使，
考满依旧例于流官铨注。诸教授皆从太医院定拟，
而各路主善亦拟同教授，皆从九品。凡随朝太医及
医官子弟，及路、府州、县学官，并须试验。其各处名医
所述《医经》文字，悉从考校。其诸药所产，性味真伪，悉
从辨验。其随路学校，每岁出降十三科疑难题目，具
呈太医院，发下诸路医学，令生员依式习课医义，年
终置簿解纳，送本司，以定其优劣焉。按《食货志》。二
年。又命王祐开惠民药局。

中统四年夏六月癸酉，立“上都惠民药局。”

按《元史世祖本纪》云云。　按《食货志》。“四年。复置惠民
药局于上都。每中统钞一百两。收息钱一两五钱。”

### 至元三年夏五月庚子敕太医院领诸路医户惠民药局

按：《元史世祖本纪》云云。

至元十年春正月戊午，改回回爱薛所立京师医药
院名“广惠司。”秋九月丙午，置御药院。

按：《元史世祖本纪》云云。

至元二十年春二月甲寅，降太医院为“尚医监”，改给
铜印。

按：《元史世祖本纪》云云。

至元二十二年春正月丙申，升尚医监为“太医院，职
三品。”

按：《元史世祖本纪》云云。

至元二十五年，命太医院毋隶宣徽院，置河南等五
省“官医提举司，罢惠民药局。”

按《元史世祖本纪》：二十五年夏六月壬申，命太医院
毋隶宣徽院。按《百官志》：“官医提举司，秩从六品。提
举一员，同提举一员，副提举一员，掌医户差役词讼。
至元二十五年，置河南、浙江、江西、湖广、陕西五省，各
立一司，馀省并无。”按《食货志》：“二十五年，以惠民药
局陷失官本，悉罢。”

### 英宗至治三年敕医官无擅去职守并录用其子孙按元史英宗本纪至治三年春三月敕医卜匠官居丧不得去职七十不听致仕子孙无荫叙能绍其业

者，量材录用。

### 成宗大德三年春正月庚寅诏置各路惠民局择良医主之

按《元史成宗本纪》云云，　按《食货志》：“成宗大德三年，
又准旧例，于各路置惠民药局。凡局皆以各路正官
提调，所设良医上路二名，下路府州各一名。其所给
钞本，亦验民户多寡以为等差。”今并著于后：腹里三
千七百八十定。河南行省二百七十定。湖广行省一
千一百五十定。辽阳行省二百四十定。四川行省二
百“四十定；陕西行省二百四十定；江西行省三百定；
江浙行省二千六百一十五定；云南行省真𧴩一万
一千五百索；甘肃行省一百定。”